《送蔡汉长之官泷西二首 其一》
清代·陈恭尹

吾侪何必叹离居，一札新传最起予。南北异邦为政处，弟兄同起拜恩初。

邑当海徼方游刃，地僻山中好著书。泷水东流三百里，君诗容易到乡闾。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。